钦定古今图书集成/历象汇编/岁功典/第077卷 > 侍太子九日宴元圃 王俭
## 钦定古今图书集成/历象汇编/岁功典/第077卷 > 侍太子九日宴元圃 王俭

明明储后，冲默其量。徘徊礼乐，优游风尚。微言外融，
几神内王。就日齐晖，仪云等望。本茂条荣，源澄流洁。
汉称间平，周云鲁卫。咨我藩华，方轶前轨。秋日在房，
鸿雁来翔。寥寥清景，霭霭微霜。草木摇落，幽兰独芳。
眷言淄苑，尚想濠梁。既畅旨酒，亦饱徽猷。有来斯悦，
无远不柔。